Twee dood, 9 beseer in N12-botsing | Maroela Media
Twee dood, 9 beseer in N12-botsing
Twee mense is dood en nege ander beseer toe vier voertuie Vrydagmiddag op die N12 buite Fochville in Gauteng gebots het.
Werner Vermaak, kommunikasiebestuurder van ER24, het gesê paramedici is net voor 14:00 na die toneel ontbied. "Vier voertuie wat in die botsing betrokke was, was oor die toneel versprei. 'n Man is naby een van die voertuie gevind. Hy het reeds aan sy veelvuldige beserings beswyk," het Vermaak gesê.
Nog 'n man was in 'n kritieke toestand in een van die voertuigwrakke vasgekeer. Paramedici het hom uit die wrak bevry en dadelik noodbehandeling toegepas. Hy is egter kort daarna op die toneel oorlede.
"Vyf mense het matige beserings opgedoen. Hulle is op die toneel behandel en later na nabygeleë hospitale geneem," het Vermaak gesê. Hy het gesê nog vier mense het ligte beserings opgedoen, maar wou nie na 'n hospitaal geneem word nie.
Ramaphosa steun nie Gordhan se afdanking
Dit wat ek sien ,daar is n sperstreep so kom ons wag en sien
Sjoe!!!!dis baie sleg doen n betig op al die bestuurder ry versigtig en wees geduldig !!
Vinnige voete, volgafstande! Groot probleem!
Dis nou vakansie. Kom ons kom die pad reëls na en ook, ry net bietjie stadiger. Ek is seker dit sal al help dat ons veiliger op die paaie kan wees .
Spoed??? Geduld??? Volgafstand??? Bestuursopleiding???Haastig??? Pad-/verkeerstoestand??? Verdraagsaamheid???